# &kcalc; kézikönyv

Bernd Johannes Wuebben

    wuebben@kde.org

Pamela Roberts
Kézikönyv-karbantartó

    pamroberts@blueyonder.co.uk

Lauri Watts

    lauri@kde.org

Ellenőrzés
Árpád Bíró Magyar fordítás

    biro_arpad@yahoo.com

2001 2002 Bernd Johannes Wuebben, Pamela Roberts
&FDLNotice;
2002-09-28
1.03.02

A &kcalc; egy tudományos számológép a &kde;-hez.

KDE KCalc számológép

## Bevezetés

Ez a dokumentum a &kcalc; program 1.3.2-es verziójának leírását tartalmazza.

A &kcalc; sokkal több matematikai funkciót kínál, mint ami első látásra észrevehető. Kérjük, tanulmányozza át a gyorsbillentyűkről illetve az üzemmódokról szóló szakaszokat, ha többet kíván megtudni az elérhető funkciókról.

A legtöbb tudományos számológép által kínált szokásos funkcionalitáson kívül a &kcalc; további lehetőségekkel is rendelkezik, amelyekre bizonyára érdemes rámutatni:

- Trigonometriai és statisztikai üzemmód.

- Számok kivágása a &kcalc; kijelzőjéről illetve beillesztése a &kcalc; kijelzőjére.

- Eredmény-verem, amellyel egyszerűen visszahozhatók az előző eredmények.

- Lehetőség van a színek és a betűtípus megváltoztatására.

- A pontosság és a tizedesjegyek száma beállítható.

- A &kcalc; nagyszámú hasznos gyorsbillentyűt kínál, ami könnyűvé teszi a program mutatóeszköz nélküli használatát.

Sok sikert a &kcalc; használatához!

Bernd Johannes Wuebben

## Használat

Az általános használat egyszerű; a program hasonló módon működik, mint a legtöbb egyszerű tudományos számológép. Érdemes kiemelni a következő &kcalc;-specialitásokat:

Eredmény-verem

  Amikor a felhasználó rákattint a bal oldali egérgombbal az = gombra, vagy lenyomja az Enter vagy az = billentyűt, a megjelenített eredmény bekerül a &kcalc; eredmény-vermébe. Az eredmény-verem tartalmában a Fel és a Le billentyűkkel lehet navigálni.

Százalék-funkció

  A százalék-funkció némileg eltér a legtöbb számológép hasonló funkciójától. Viszont miután a lényege világossá válik, az általa biztosított funkcionalitás hasznosnak bizonyul. Az ezzel kapcsolatos részleteket a százalék-funkciót ismertető szakaszban olvashatja.

Kivágás és beillesztés

  - A bal oldali egérgombnak a &kcalc; megjelenítőjén való lenyomása a megjelenített számot a vágólapra helyezi.

  - A jobb oldali vagy a középső egérgombnak a &kcalc; megjelenítőjén való lenyomása a vágólap tartalmát beilleszti a megjelenítőre, ha a vágólap egy érvényes lebegőpontos számot tartalmaz.

Statisztikai és trigonometriai üzemmód

  A &kcalc; rendelkezik statisztikai és trigonometriai üzemmóddal. Az F3 billentyűvel lehet a statisztikai és a trigonometriai üzemmód között váltani. Létezik egy további módszer is: a Beállítás dialógusablaknak a Beállítás nyomógombra való kattintással vagy az F2 billentyűvel való előhozása után a megfelelő üzemmód kiválasztható.

### Statisztikai üzemmód

Ebben az üzemmódban a számológép bal oldalán levő gombok statisztikai funkcióval rendelkeznek:

Gomb | Funkció
--- | ---
N | A beírt adatelemek darabszámának meghatározása
Inv N | A beírt adatelemek összegének meghatározása
Mea | A beírt adatelemek középértékének meghatározása
Inv Mea | A beírt adatelemek négyzeteinek összegének meghatározása
Std | Szórás meghatározása (n)
Inv Std | Az n-1 populációs paraméter szórásának meghatározása
Med | Medián meghatározása
Dat | Adatelem felvétele
Inv Dat | A legutóbb felvett adatelem törlése
Cst | Az összes felvett adatelem törlése

### Trigonometriai üzemmód

Ebben az üzemmódban a számológép bal oldalán levő gombok trigonometriai funkcióval rendelkeznek:

Gomb | Funkció
--- | ---
Hyp | Hiperbolikus üzemmód bekapcsolása. Például a "Hyp Sin" a szinusz hiperbolikusz: sinh(x).
Sin | Szinusz számítása
Inv Sin | Arkusz szinusz számítása
Cos | Koszinusz számítása
Inv Cos | Arkusz koszinusz számítása
Tan | Tangens számítása
Inv Tan | Arkusz tangens számítása
Log | 10-es alapú logaritmus számítása
Inv Log | 10 az x-edik hatványon
Ln | Természetes alapú (vagyis "e" alapú) logaritmus számítása
Inv Ln | "e" az x-edik hatványon

### Billentyűk

A számítások begépelését megkönnyítendő a &kcalc; a legtöbb funkcióhoz rendelkezik gyorsbillentyűvel. Például `7R` vagy `7r` begépelésének hatására a program kiszámítja a 7 reciprokát (1/7).

Billentyű | Funkció | Megjegyzés
--- | --- | ---
H | Hyp | Hiperbolikus függvény - Hyp Sin (sinh(x)) függvény
S | Sin |
C | Cos |
T | Tan |
N | Ln | "e" alapú logaritmus
L | Log | 10-es alapú logaritmus
I | Inv | Inverz, például arcsin(x)-hez gépelje a következőt: `is`
\ | +/- | Előjelváltás
[ | x^2 |
^ | x^y |
! | x! | Faktoriális
< | Lsh | Léptetés balra. A jobbra léptetés Inv Lsh-val lehetséges.
& | And | Logikai ÉS
* | X | Szorzás
/ | / | Osztás
D | Dat | Statisztikai üzemmódban: adatelem felvétele
O | Or | Logikai VAGY. Kizáró VAGY (XOR) művelet Inv Or-ral végezhető.
R | 1/x | Reciprok
= | = |
Enter | = |
Return | = |
Page Up | C | Törlés
Esc | C | Törlés
Előző | C | Törlés
Page Down | AC | Mindent töröl
Következő | AC | Mindent töröl
Del | AC | Mindent töröl
F1 | ? | Dokumentáció (jelen kézikönyv) megjelenítése
F2 | Beállítás | Konfigurációs párbeszédablak megjelenítése
F3 |  | Váltás a trigonometriai és a statisztikai üzemmód között

## Funkciókkal kapcsolatos megjegyzések

### Mod és Inv Mod

A Mod funkció a megjelenítőn levő számnak a következő beírt számmal való osztásának a maradékát adja.

  A `22 Mod 8 =` művelet eredménye 6 lesz.

  A `22,345 Mod 8 =` művelet eredménye pedig 6,345 lesz.

Az Inv Mod funkció a megjelenítőn levő szám egész-osztását végzi a következő beírt számmal.

  A `22 Inv Mod 8 =` művelet eredménye 2 lesz.

  A `22,345 Mod 8 =` művelet eredménye szintén 2 lesz.

### %

Az = funkció helyett használandó. A % funkció a jelenlegi számítás legutóbbi műveletét a következőképpen értelmezi:

- Ha az utolsó műveleti jel "+" illetve "-", akkor megadja, hány százaléka az összeg illetve a különbség a második operandusnak.

- Ha az utolsó műveleti jel "*", akkor megadja, hogy mennyi az első operandusnak a második operandus által meghatározott százaléka.

- Ha az utolsó műveleti jel "/", akkor megadja, hogy az első operandus hány százaléka a másodiknak.

- Ha az utolsó műveleti jel "x^y", akkor az első operandust a (második operandus / 100)-adik hatványra emeli.

- Az ezektől eltérő esetekben a "%" gomb az "=" gombbal azonos eredményeket ad.

Példák

  `11 + 89 %` a következő eredményt adja: 112,35... (11 + 89 = 100, és a 100 112,35... százaléka a 89-nek).

  `42 * 3 %` a következő eredményt adja: 1,26 (42 * 3 / 100).

  `45 / 55 %` a következő eredményt adja: 81,81... (a 45 81,81... százaléka az 55-nek).

  `2 ^ 300 %` a következő eredményt adja: 8 (2 a (300 / 100)-adik hatványra emelve).

### Lsh és Inv Lsh

Az Lsh funkció balra lépteti (vagyis megszorozza 2-vel) a megjelenítőn levő érték egészrészét n-szer, ahol n a következőnek megadott szám. A művelet egész számot ad eredményként.

  `10 Lsh 3 =` a következő eredményt adja: 80 (10 3-szor megszorozva 2-vel).

  `10,345 Lsh 3 =` eredménye szintén 80.

Az Inv Lsh funkció jobbra lépteti a szóban forgó értéket (2-vel való egész-osztást végez) n-szer.

  `16 Inv Lsh 2 =` a következő eredményt adja: 4 (16 2-szer elosztva 2-vel).

  `16,999 Inv Lsh 2 =` eredménye szintén 4.

### Cmp, And, Or és Inv Or

A Cmp, az And és az Or funkciók bitek szerinti logikai műveleteket hajtanak végre. Érdemes ezek használatakor a Számrendszer opciót Hex-re, Oct-ra vagy Bin-re állítani, nem pedig Dec-re. A következő példákban a Számrendszer értéke Bin.

A Cmp funkció 1-es komplemenst képez (invertálja a biteket).

  `101 Cmp` eredménye: 111...111010

Az And funkció logikai ÉS műveletet végez.

  `101 And 110 =` eredménye: 100

Az Or funkció logikai VAGY műveletet végez.

  `101 Or 110 =` eredménye: 111

Az Inv Or funkció logikai XOR (kizáró VAGY) műveletet végez.

  `101 Inv Or 110 =` eredménye: 11

## Kérdések és válaszok

Hogyan kapható meg a "pi" értéke (3,1415926...)?

A következő funkció használatával: `Inv EE`.

Hogyan kapható meg az "e", az Euler-szám?

A következőképpen: `1 Inv Ln`.

Hogyan állítható be, hogy 2 tizedesjegy legyen mutatva?

Kattintson a Beállítás nyomógombra, ez felhozza a beállításokat. Jelölje be a Rögzített pontosság opciót és állítsa az ott szereplő értéket 2-re.

Mi a helyzet a pontossággal?

A legfőbb tényező, ami meghatározza a &kcalc; pontosságát: az Ön gépén levő libc és libmath támogatja-e a C nyelv long double ("hosszú dupla") adattípusát. Ha igen, akkor a &kcalc; fordítási időben felismeri ezt, és ezen típust használja alapvető számábrázolási típusként. Ahhoz, hogy megtudja, az Ön gépén levő &kcalc;-nak mi az alapvető adattípusa, nézze meg a &kcalc; Beállítás párbeszédablakában a Névjegy lapot.

Hacsak nincsen a gépen kivételesen jó minőségű libc illetve libmath, eléggé érdekes eredmények figyelhetők meg a következőkhöz hasonló számítások végrehajtásakor: "`123,22 - 123,21`", "`2,01 - 2`", "`123,88 - 123,87`". Ha úgy gondolja, ez így rossz, próbálja ki ugyanezen számításokat a &Windows; számológépén...

Állítsa be a &kcalc; pontosságát (Pontosság mező a Beállítás párbeszédablakban) úgy, hogy a fenti számítások helyesen hajtódjanak végre. Ha a &kcalc; alap-adattípusa "long double", akkor javasolt a 14-es pontosság, egyébként a javasolt érték: 8 vagy 10.

A nagyobb pontosság nem feltétlenül vezet jobb eredményekhez. Kísérletezzen a pontossági beállítással, és látni fogja, hogy ez mit jelent.

## Készítők és licenc

&kcalc; program copyright:

Bernd Johannes Wuebben, 1996-2000.

A &kde; fejlesztői, 2000-2002.

- Bernd Johannes Wuebben wuebben@kde.org

- Evan Teran (amt3734@rit.edu)

- Espen Sand (espen@kde.org)

- Chris Howells (howells@kde.org)

- Aaron J. Seigo (aseigo@olympusproject.org)

- Charles Samuels (charles@altair.dhs.org)

A &kcalc; létrehozásának ötlete a Martin Bartlett-féle xfrmcalc-ból származik, amelynek a veremkezelési eljárásai a &kcalc; részét képezik.

Documentation copyright 2001, 2002:

- Bernd Johannes Wuebben wuebben@kde.org

- Pamela Roberts (pamroberts@blueyonder.co.uk)

&underFDL; &underGPL;

## Telepítés

A &kcalc; része a kdeutils csomagnak, amely pedig a &kde; része. Általában szerepel a &kde; telepítőanyagokban. A &kde;-vel kapcsolatban további információk érhetők el a következő címen: http://www.kde.org.

### Lefordítás és telepítés

&install.intro.documentation; &install.compile.documentation;

### "Long double" pontosság beállítása a &kcalc;-ban

Ha az Ön gépe támogatja a C nyelv long double ("hosszú dupla") adattípusát, és van a gépen működő libc, akkor a &kcalc; long double pontossággal is használható.

A teendők a következők:

- Ellenőrizze, hogy a `../config.h` fájlban definiálva van-e a HAVE_LONG_DOUBLE, azaz kell lennie egy ilyen sornak:

      #define HAVE_LONG_DOUBLE 1

  Ha ilyen sor nem található, akkor az Ön rendszere nem támogatja a "long double" IEEE pontosságot.

- A `kcalctype.h`, `configdlg.cpp`, `kcalc.cpp` és `kcalc_core.cpp` fájlokból távolítsa el a következő sorokat:

      #ifdef HAVE_LONG_DOUBLE
      #undef HAVE_LONG_DOUBLE
      #endif

- Fordítsa újra a &kcalc;ot.