# &kuser; kézikönyv

Matt Johnston

    mattj@flashmail.com

Lauri Watts

    lauri@kde.org

Szövegellenőrzés
Jonathan Singer

    jsinger@leeta.net

Szövegellenőrzés
Tamás Szántó Magyar fordítás

    tszanto@mol.hu

2000 Matt Johnston
&FDLNotice;
2002-10-08
1.0

Ez a dokumentum a &kuser; 1.0-s változatát írja le. A program segítségével könnyen karbantarthatók a felhasználónevek és a csoportok.

kuser felhasználó kezelés adminisztrálás eszközök csoport jelszó

## A kezdeti lépések

Röviden áttekintjük a &kuser; legfontosabb jellemzőit. Részletes információ a Használat fejezetben található.

A &kuser; használata semmilyen előkészítést nem igényel az alapvető beállítások elvégzésén kívül.

Ha végrehajtotta a kívánt módosításokat, válassza a Mentés menüpontot a Fájl menüben vagy nyomja meg a megfelelő gombot az eszköztáron.

## Használat

### Főablak

A &kuser; egy nagyon egyszerű alkalmazás. A főablakban két lap található, az egyiken a felhasználók, a másikon a csoportok listája látható. Kattintson duplán annak a felhasználónak vagy csoportnak a nevére, amely jellemzőit módosítani szeretné. Ekkor megjelenik egy tulajdonságablak.

A &kuser; főablaka
A &kuser; főablaka

### A felhasználói tulajdonságablak

Ez az ablak több lapot is tartalmazhat.

A lapok száma a felhasználónevek tárolási módjától és a kvóták állapotától függ. Ha a rendszer árnyékjelszavakat használ, akkor ahhoz külön tulajdonságlap tartozik. Külön tulajdonságlapja van néhány egyéb kiegészítő funkciónak, például az `/etc/master.passwd` fájlnak BSD Unix-ok esetén.

#### A Felhasználójellemzők lap

A Felhasználójellemzők lapon a következőket lehet módosítani:

- Azonosító

- Teljes név

- A bejelentkezési parancsértelmező(a parancsértelmezők listáját az `/etc/shells` fájlból olvassa be a program)

- Saját könyvtár

- Két munkahelyi cím

- Cím

- Jelszó

#### A Jelszókezelés lap

A Jelszókezelés lap csak akkor jelenik meg, ha árnyékjelszavakat vagy más ehhez hasonló mechanizmust használ, például a BSD Unixoknál elterjedt `/etc/master.passwd` fájlt.

A Speciális jellemzők lapon a jelszókezeléshez tartozó kiegészítő adatokat lehet módosítani:

- Két jelszóváltoztatás között minimum ennyi napnak kell eltelnie

- A jelszóváltoztatás után ennyi nappal jár le a jelszó

- Ennyi nappal a jelszó lejárása előtt kap a felhasználó figyelmeztetést

- Le legyen-e tiltva a felhasználónév, ha lejárt a jelszó

- A felhasználónév lejárásának (előre megadott) dátuma

- Osztály (csak BSD rendszerekben)

A párbeszédablak felső részén megjelenik az utolsó jelszóváltoztatás dátuma.

#### A Kvóta lap

A Kvóta lapot csak akkor lehet látni, ha legalább az egyik aktív fájlrendszer támogat kvótákat és létezik egy kvótafájl. Ebben az esetben az alábbi adatokat lehet itt módosítani:

- A fájlok szoftkvótája

- A fájlok hardkvótája

- A fájlok időkorlátja (lejárati időtartam)

- Az iNode-ok szoftkvótája

- Az iNode-ok hardkvótája

- Az iNode-ok időkorlátja (lejárati időtartam)

Ezek a paraméterek minden olyan fájlrendszernél külön megadhatók, amely képes kvótákat kezelni. A fájlrendszert a Fájlrendszer kvótával feliratú kombinált listában lehet kiválasztani.

#### A Csoportok lap

A Csoportok lapon az egyes csoportokhoz tartozó felhasználókat lehet áttekinteni. Megtekinthető és kiválasztható minden felhasználónál az elsődleges csoport, és a csoportok listájából ki lehet választani azokat, amelyek tagja legyen a kijelölt felhasználó.

### Csoporttulajdonságok

A Csoporttulajdonságok párbeszédablak tartalmazza az összes felhasználónév listáját - jelölje ki, hogy közülük melyek tartozzanak a csoporthoz.

### Felhasználónevek és csoportok létrehozása, módosítása, törlése

Új felhasználó vagy csoport létrehozásához válassza a Felhasználó ill. Csoport menü Hozzáadás menüpontját vagy kattintson a Hozzáadás gombra az eszköztáron. Hasonlóan kell eljárni módosítás és törlés esetén is.

## A program testreszabása

### Az új felhasználók alapértelmezéseinek beállítása

Az új felhasználók alapértelmezett jellemzőit Az alapértelmezések beállítása ablakban lehet megadni, amely a Beállítások Beállítások menüpontból érhető el. A következő adatokat lehet megadni: a bejelentkezési parancsértelmező neve, a saját könyvtár (vagy a saját könyvtárak partíciója). Meg lehet adni, hogy felhasználó létrehozásakor a saját könyvtár létrehozása megtörténjen-e automatikusan, kell-e egy előre megadott könyvtárstruktúrát létrehozni vagy sem. A Privát csoport létrehozása opció bejelölése esetén a program minden új felhasználóhoz létrehoz egy ugyanolyan nevű csoportot, a név törlésekor pedig törli ezt a csoportot.

Az új felhasználók saját könyvtárába átmásolandó struktúrát a Forrásfájlok lapon lehet megadni.

## A szerzők névsora és a licencek

&kuser;

Program copyright: Denis Pershin (dyp@inetlab.com), 1997-2000.

Documentation copyright: Denis Pershin (dyp@inetlab.com), 1997-2000.

Documentation copyright: Matt Johnston (mattj@flashmail.com), 2000.

Magyar fordítás: Szántó Tamás tszanto@mol.hu

&underFDL; &underGPL;
&documentation.index;